paragraph_text: Valley of the Damned debitantski je studijski album britanskog power metal sastava DragonForce. Godine 2000., dok je ime sastava još bilo DragonHeart, demoinačica albuma bila je snimljena, a zatim poslana diskografskoj kući Noise Records, koja ga je kasnije i producirala. Ubrzo, nakon što je grupa otkrila da već postoji brazilski sastav s imenom DragonHeart, odlučili su se preimenovati u DragonForce te su tako promijenili i svoj logotip.